**Ministru kabineta rīkojuma projekta „Par sabiedrības ar ierobežotu atbildību „L-EKSPRESIS” atbalstāmo investīciju projekta pieteikumu”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012.gada 24.janvāra noteikumu Nr.78 „Atbalstāmo investīciju projekta apstiprināšanas un īstenošanas kārtība” 35.punkts. |
| 2. | Pašreizējā situācija un problēmas | Lai veicinātu ekonomikas ātrāku atveseļošanu, piesaistot Latvijai lielās investīcijas, 2011.gada 1.janvārī stājās spēkā grozījumi likumā „Par uzņēmumu ienākuma nodokli” (turpmāk – Likums), kas paredz atjaunot uzņēmumu ienākuma nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem.Likums paredz piemērot atlaidi 25% (ja kopējā sākotnējo ilgtermiņa ieguldījumu summa ir līdz 35 milj.latu) vai 15% (ja kopējā sākotnējo ilgtermiņa ieguldījumu summa pārsniedz 35 milj. latu) apmērā par investīciju summu, kas pārsniedz 3 milj. latu, nodokļu maksātājiem, kuri veikuši ieguldījumus pamatlīdzekļos, kas izmantojami nodokļa maksātāja saimnieciskās darbības veikšanai atbalstāmajās prioritārajās nozarēs un nodrošina jauna darbības profila uzsākšanu, esošās darbības modernizāciju vai paplašināšanu, vai vispārēju darbības procesa būtisku maiņu. Savukārt Likuma 17.2 panta pirmā prim daļa nosaka, ka gadījumā, ja nodokļu maksātājs papildus uzņēmumu ienākuma nodokļa atlaidei saņem citu valsts atbalstu, tad Ministru kabinets nosaka maksimāli pieļaujamos procentus, kādus drīkst sasniegt uzņēmumu ienākuma nodokļa atlaižu summa attiecībā pret sākotnējo ilgtermiņa ieguldījumu summu. Saskaņā ar Likuma 17.2 panta ceturtās daļas 6.punktu lēmumu par atbalstāmā investīciju projekta atbalstu pieņems Ministru kabinets, ņemot vērā Ekonomikas ministrijas izvērtējumu par projekta paredzamo ietekmi uz valsts ekonomiku un konkurenci (projektiem, kuru sākotnējo ilgtermiņa ieguldījumu summa pārsniedz 35 miljonus latu).Investīciju projektu vērtēšana notiek saskaņā ar Ministru kabineta 2012.gada 24.janvāra noteikumiem Nr.78 „Atbalstāmo investīciju projekta apstiprināšanas un īstenošanas kārtība” (turpmāk – Ministru kabineta noteikumi Nr.78). Atbilstoši Ministru kabineta noteikumu Nr.78 26.punktam, investīciju projektu pieteikumus vērtē ar ekonomikas ministra rīkojumu izveidota Investīciju projekta pieteikumu izvērtēšanas komisija (turpmāk – komisija).Ņemot vērā komisijas vērtējumu, kas nosaka, ka sabiedrības ar ierobežotu atbildību „L-EKSPRESIS” (turpmāk – Sabiedrība) investīciju projekta pieteikums atbilst Ministru kabineta noteikumu Nr.78 3.pielikuma 1. un 2.punktā minētajiem atbilstības un administratīvajiem kritērijiem un saskaņā ar šo noteikumu 3.pielikuma 3.punktā minētajiem kvalitātes kritērijiem ir ieguvis vismaz 35 punktus, Ekonomikas ministrija atbilstoši Ministru kabineta noteikumu Nr.78 35.punktam ir sagatavojusi Ministru kabineta rīkojuma projektu „Par sabiedrības ar ierobežotu atbildību „L-EKSPRESIS” atbalstāmo investīciju projekta pieteikumu” (turpmāk – Ministru kabineta rīkojuma projekts) par projekta atbalstīšanu.Papildus Ministru kabinetā tiks iesniegts Sabiedrības investīciju projekta pieteikums un Ekonomikas ministrijas sagatavotais izvērtējums uz Latvijas ekonomiku ar pielikumu, kurā atspoguļots komisijas vērtējums. Pamatojoties uz Informācijas atklātības likuma 5.panta otrās daļas 5.punktu, minētie dokumenti klasificēti kā ierobežotas pieejamības informācija. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Lai Sabiedrība varētu piemērot uzņēmumu ienākuma nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem atbilstoši Likuma 17.2 pantā paredzētajam, Ministru kabinetam ir jāpieņem lēmums par atbalstāmo investīciju projekta atbalstīšanu.Ministru kabineta rīkojuma projekts paredz atbalstīt Sabiedrības iesniegto investīciju projektu pieteikumu. |
| 5. | Projekta izstrādē iesaistītās institūcijas | Atbilstoši Ministru kabineta noteikumu Nr.78 26.punktam ar ekonomikas ministra 2012.gada 30.marta rīkojumu Nr.61 tika izveidota komisija, kuras sastāvā iekļauti pārstāvji no Ekonomikas ministrijas, Finanšu ministrijas, Labklājības ministrijas, Satiksmes ministrijas, Vides aizsardzības un reģionālās attīstības ministrijas, Zemkopības ministrijas, Valsts ieņēmumu dienesta un Latvijas Investīciju un attīstības aģentūras. Komisijas uzdevums ir nodrošināt investīciju projektu pieteikumu izvērtēšanu atbilstoši Ministru kabineta noteikumiem Nr.78 un komisijas nolikumam. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu atbalstīt vai neatbalstīt investīciju projekta pieteikumu par tiesībām piemērot uzņēmumu ienākuma nodokļa atlaidi, pamatojoties uz likuma 17.2 panta ceturtās daļas 6.punktu. Ministru kabineta rīkojuma projekts tieši neietekmē sabiedrības grupas tiesības. |
| 7. | Cita informācija | Sabiedrības Ekonomikas ministrijā iesniegtā investīciju projekta ietvaros kopējo plānoto ieguldījumu apjoms ir 8,64 milj. LVL apmērā. Saskaņā ar Sabiedrības iesniegto Ministru kabineta noteikumu Nr.78 2.pielikumu, kurā ir jāsniedz informācija citiem projekta iesniedzēja sagatavotiem projektiem komercdarbības papildu atbalsta apvienošanai ar šā projekta ietvaros piemērojamo nodokļa atlaidi, Sabiedrība daļu no Ekonomikas ministrijā iesniegtā projekta paredzētajiem ieguldījumiem (7,84 milj. LVL apmērā) plāno apvienot ar V/a „Latvijas Investīciju un attīstības aģentūra” (LIAA) šā gada 2.jūlijā piešķirto Eiropas Reģionālās attīstības fonda līdzfinansējumu tiem pašiem ieguldījumiem darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas”” ietvaros. Ņemot vērā, ka abu atbalsta programmu normatīvie akti (Ministru kabineta noteikumu Nr.78 19.punkts un Ministru kabineta 2011.gada 19.oktobra noteikumu Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” 29.punkts) ļauj nodokļa atlaidi apvienot ar citas atbalsta programmas ietvaros piešķirto finansējumu tām pašām attiecināmajām izmaksām, Ekonomikas ministrijā iesniegtā projekta ietvaros paredzētie ieguldījumi 7,84 milj. LVL apmērā tiek apvienoti ar LIAA apstiprinātā projekta ietvaros paredzētajiem tiem pašiem ieguldījumiem. Savukārt, ņemot vērā, ka LIAA Sabiedrības projektam piešķirtā atbalsta intensitāte ir 35% no kopējām attiecināmajām izmaksām (kopējā attiecināmo izmaksu summa ir 7,84 milj. LVL), kā arī to, ka Sabiedrība atbilst lielajai komercsabiedrības kategorijai, par vieniem un tiem pašiem ieguldījumiem 7,84 milj. LVL apmērā, kas iekļauti gan Ekonomikas ministrijā iesniegtajā projektā nodokļa atlaides saņemšanai, gan LIAA apstiprinātajā projektā, piemērojama nodokļa atlaide 15% apmērā. Par pārējo ieguldījumu summu (0,8 milj. LVL) piemērojama nodokļa atlaide 25% apmērā. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Ministru kabineta rīkojuma projekta tiesiskais regulējums attiecināms uz individuāli noteiktu personu – sabiedrību ar ierobežotu atbildību „L-EKSPRESIS”. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Ministru kabineta rīkojuma projekta apstiprināšanas gadījumā Sabiedrībai būs iespēja piemērot uzņēmumu ienākuma nodokļa atlaidi 1,37 milj. LVL apmērā. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Saskaņā ar Ministru kabineta noteikumu Nr.78 38.punktu, investīciju projekta iesniedzējam, kura projektu Ministru kabinets ir atbalstījis, katru gadu līdz 1.maijam jāiesniedz Ekonomikas ministrijā informācija par projekta ietvaros veiktajiem sākotnējiem ilgtermiņa ieguldījumiem un tā īstenošanas gaitu iepriekšējā gadā. Informāciju sniedz 16 taksācijas gadus hronoloģiskā secībā pēc projekta īstenošanas vai līdz pēctaksācijas gadam, kad uzņēmumu ienākuma nodokļa atlaide ir izmantota pilnībā. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013.gadu | Izmaiņas, salīdzinot ar 2013.gadu | Izmaiņas, salīdzinot ar 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | -419,37 | -599,63 | -356,66 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | -419,37 | -599,63 | -356,66 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | -419,37 | -599,63 | -356,66 |
| 3.1. valsts pamatbudžets | 0 | 0 | -419,37 | -599,63 | -356,66 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Sabiedrības investīciju projekta ietvaros plānoto ieguldījumu apjoms ir 8,64 milj. latu, tādējādi saskaņā ar Likuma 17.2 panta pirmo un pirmo prim daļu, Sabiedrībai pēc projekta īstenošanas būs tiesības piemērot uzņēmumu ienākuma nodokļa atlaidi 1,37 milj. LVL apmērā. Projekta īstenošanas ilgums ir 24 mēneši, uzsākot projektu 2 mēnešus pēc Ministru kabineta lēmuma par investīciju projekta atbalstīšanu. Budžeta ieņēmumu un izdevumu aprēķini veikti, pamatojoties uz Sabiedrības biznesa plānā norādītiem finanšu datiem, kas ir ierobežotas pieejamības informācija. Ņemot to vērā, detalizēts ieņēmumu un izdevumu aprēķins netiek atspoguļots.Ņemot vērā Sabiedrības prognozēto kopējā apgrozījuma pieaugumu un nomaksājamo nodokļu pieaugumu, papildus valsts budžetā iemaksātie nodokļi pārsniegs sākotnēji piemēroto atlaidi 1,37 milj. LVL apmērā otrajā gadā pēc investīciju projekta īstenošanas (2017.gadā). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Uzņēmumu ienākuma nodokļa atlaide tiek piešķirta saskaņā ar reģionālā atbalsta shēmu „**Uzņēmuma ienākuma nodokļa atlaide par veiktajiem sākotnējiem ilgtermiņa ieguldījumiem” (Eiropas Komisijas Valsts atbalsta reģistra numurs – SA.33016 un SA.34427).**LIAA atbalsts piešķirts saskaņā ar darbības programmas „Uzņēmējdarbība un inovācijas” papildinājuma 2.1.2.4.aktivitāti „Augstas pievienotās vērtības investīcijas”” (Eiropas Komisijas Valsts atbalsta reģistra numurs – SA.34267 un SA.35140). |
| 2. | Citas starptautiskās saistības | Projekts šo jomu neskar. |
| 3. | Cita informācija | **Uzņēmuma ienākuma nodokļa atlaide par veiktajiem sākotnējiem ilgtermiņa ieguldījumiem un darbības programmas „Uzņēmējdarbība un inovācijas” papildinājuma 2.1.2.4.aktivitāte „Augstas pievienotās vērtības investīcijas”” ir izstrādātas saskaņā ar** Komisijas 2008.gada 6.augusta regulu (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula). Minētās regulas 7.pants paredz, ka atbalstu, kam piešķirts atbrīvojums saskaņā ar šo regulu, var summēt ar citu atbalstu, kam piešķirts atbrīvojums saskaņā ar šo regulu, ja šos atbalsta pasākumus veido dažādas nosakāmās attiecināmās izmaksas, kā arī, ja summēšanas rezultātā netiek pārsniegta atbalsta augstākā intensitāte vai atbalsta summa saskaņā ar šo regulu. Ievērojot iepriekš minēto, Sabiedrības darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas”” ietvaros saņemto atbalstu par tām pašām attiecināmām izmaksām ir atļauts apvienot ar uzņēmumu ienākuma nodokļa atlaidi, ja ir ievērota piemērojamā reģionālā atbalsta maksimālā robeža. Saskaņā ar Valstu reģionālā atbalsta pamatnostādņu 2007.-2013.gadam Valsts reģionālā atbalsta karti Latvijai reģionālā atbalsta maksimālā atbalsta intensitāte noteikta 50% apmērā no attiecināmo izmaksu summas, savukārt vidējiem uzņēmumiem atļauts minēto intensitāti palielināt par 10%, maziem uzņēmumiem – par 20%.LIAA Sabiedrības projektam piešķirtā atbalsta intensitāte ir 35% no kopējām attiecināmajām izmaksām (7,84 milj. LVL), līdz ar to, nosakot uzņēmumu ienākuma nodokļa atlaidi Sabiedrības investīciju projekta, kas iesniegts Ekonomikas ministrijā, attiecināmajām izmaksām 8,64 milj. LVL apmērā), ir ievērotas visas Eiropas Komisijas noteiktās prasības attiecībā uz atbalstu apvienošanu. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Ekonomikas ministrijai būs jānodrošina Sabiedrības sniegto atskaišu par projekta īstenošanu apkopošana. Valsts ieņēmumu dienests nodrošinās uzņēmumu nodokļa atlaides piemērošanas uzraudzību. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Ar Ministru kabineta rīkojuma projektu netiek radītas jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Ministru kabineta rīkojumu „Par sabiedrības ar ierobežotu atbildību „L-EKSPRESIS” atbalstāmo investīciju projekta pieteikumu” pēc apstiprināšanas Ministru kabinetā Sabiedrībai nosūtīs Valsts kanceleja. |

*Anotācijas IV un VI sadaļa – projekts šīs jomas neskar.*

Ekonomikas ministra

pienākumu izpildītājs,

iekšlietu ministrs R.Kozlovskis

Vīza: valsts sekretārs J.Pūce

02.04.2013. 08:19

1782

E.Fernāts

67013053

Edmunds.Fernats@em.gov.lv